
การศึกษาการดักจับไมโครพลาสติกของแผ่นไบโอฟิล์มจากเจลแบคทีเรีย Acetobacter xylinum 

มีวัตถุประสงค์เพื่อศึกษาประสิทธิภาพของแผ่นไบโอฟิล์มในการดักจับไมโครพลาสติก และพัฒนาเป็นวัสดุชีวภาพที่เป็นมิตรต่อสิ่งแวดล้อม โดยเก็บตัวอย่างน้ำจากบ่อบริเวณโรงเรียนด้วยถุงลากแพลงก์ตอน 
ขนาดช่องตา 102 ไมครอน จากนั้นกำจัดสิ่งแปลกปลอมและจุลินทรีย์ด้วยสารไฮโดรเจนเปอร์ออกไซด์ 
ต่อมานำน้ำตัวอย่างที่ผ่านการกรองและกำจัดจุลินทรีย์ มาศึกษาจำนวนไมโครพลาสติก โดยตรวจนับ
ไมโครพลาสติกภายใต้กล้องจุลทรรศน์แบบใช้แสงเชิงซ้อน พบจำนวนไมโครพลาสติกเฉลี่ย 27.1 อนุภาค การศึกษาประสิทธิภาพในการดักจับไมโครพลาสติกโดยการผลิตแผ่นไบโอฟิล์มจากแบคทีเรีย 
จากการเพาะเลี้ยงแบคทีเรียในอาหารเลี้ยงเชื้อ เป็นเวลา 7 – 14 วัน นำมาล้างด้วยน้ำกลั่น แล้วอบแห้งด้วยเตาอบลมร้อน ตัดแผ่นเจลขนาด 3 × 3 ตารางเซนติเมตร เพื่อนำไปเขย่าด้วยเครื่องเขย่าที่ความเร็ว 130 รอบต่อนาที เป็นเวลา 1 ชั่วโมง ผลการทดลองพบว่าคุณภาพน้ำมีความใสเพิ่มขึ้น และจำนวนไมโครพลาสติกลดลงเฉลี่ย 14.6 อนุภาค คิดเป็นร้อยละ 78.9 แผ่นไบโอฟิล์มจากเจลแบคทีเรีย Acetobacter xylinum 
ในการศึกษาครั้งนี้สามารถพัฒนาเป็นวัสดุชีวภาพสำหรับการบำบัดน้ำที่มีไมโครพลาสติกปนเปื้อนได้

